San Servolo

San Servolo [sanservolo] estas malgranda insulo sude de Venecio, en la Laguno de Venecio. Ĝi situas okcidente de Lido de Venecio. Situo San Servolo estas proksimume ortangula, mezuras ĉirkaŭ 400 m × 100 m kaj situas inter la insuloj San Giorgio Maggiore nord-okcidente kaj Lido de Venecio sud-oriente. Ĝiaj distancoj al ĉi-lasta kaj al la ĉefinsulo Venecio estas po ĉ. 700 m. Ĝia surfaco estas 4,82 ha. La insulo havas boathaltejon, kiun servas la linio 20. Nomo La nomo estas ligita al la istria kristanisma sanktulo Servilio. Utiligo Ĝis ĉirkaŭ 1980 la insulo servis kiel frenezulejo, kaj ĝia nomo en Venecio estis sinonimo de "frenezulejo". Nun ĝi servas al pluraj kulturaj kaj klerigaj institucioj, ekzemple la Internacia Universitato de Venecio.